== Oprindelse og udvikling ==
[[Fil:Laurentius de Voltolina 001.jpg|290px|thumb|Billede fra 1300-tallet af en universitetsforelæsning.]]
Ordet "skolastik" kommer af det græske sammensatte ord ''skolastikos'' (Σχολαστικός) = tilhørende skolerne. Med "skolerne" menes de [[universitet]]er, der opstod i den kreative intellektuelle brydningsflade mellem de [[latin]]ske og [[Arabiske Halvø|arabiske]] verdener omkring [[1100-tallet]]. Tænkningen var baseret på [[deduktion]] fra bestemte præmisser (fx [[Aristoteles]]' [[metafysik]] og [[Bibelen]]) mere end på erfaring. Diskussionsformen var karakteristisk: Man startede med en fremsat [[tese]] eller et spørgsmål; argumenterede for og imod efter strengt opstillede regler, ofte med [[citat]]er fra Bibelen og andre [[autoritet]]er; fremsatte så i hoveddelen slutningen og besvarede til sidst modargumenterne.<ref>https://snl.no/skolastikk</ref> Studiet bestod af nærlæsning af grundbøger og [[disputation]], dvs. diskussion efter en fastlagt [[procedure]]. De få grundtekster skyldtes, at bøger - [[Manuskript|håndskrifter]], sidst i 1400-tallet suppleret af trykte bøger - var meget kostbare.<ref>Sten Ebbesen: skolastik i Den Store Danske, Gyldendal. Hentet 10. februar 2020 fra http://denstoredanske.dk/index.php?sideId=160217</ref>
Teologi